Kenya e Polo
1. Oyawore uru
uduto!
2. Kenya wa ni,
duto e piny mangima, en e polo kuma dhano odakie kod Nyasaye.
3. Ber ahinya;
ober ahinya; emomiyo kik ukethi e pinyka kata achiel mondo un bende udhi umor e
polo kuno.
4. Ka iseng’eyo
adier ni timbeni dongo-dongo (richo) ei pinyka, to kik idhi ichandie Nyasaye gi
wach moro.
Gima Nomiyo Oor Simeo
5. Kendo kik
iketh gimoro gi chunyi kata gi ringri e nyim Nyasaye.
6. Nimar an ne
oora mondo abi anyisu kendo akweru timbe maricho nyaka chien’g higni gi higni,
amen.
7. Mano ema
noora mondo abi anyisu.
Simeo Oor Gi Nyasaye Wuon
8. An ne ok
aorora kenda, ne oora gi ng’at machielo, en Wuora.
9. Rituru rembu
(ringreu), gi lwetu, to gi tong wengeu maber.
10. To kik uwe
lamo Nyasaye; kendo herreuru mondo ubed motegno.
Ka Wuora Donjo Yom, Ok Tek
11. Ka Wuora yom,
ok tek.
12. Koro akia ni
chunyu to paroe an’go?
13. Tek ne ng’ama
ok owinjore, to yom ne ng’ama owinjore, ma ofuwo, ma oyie; mano ema oelone
hawi.
Simeo Ok Obiro Ketho Chikewa
14. An ne ok
abiro ketho chikeu duto mane uloso kata mane useguro, to kaka ne owachna, abiro
mana guro wigi (chopogi). Mana mano kende.
15. Kendo unuwuoth
mana e lege, kama mbithe madongo-dongo emachikore, to yie uru mana Jesus
Kristus mondo ogolu e masira. Ng’ama oyie enokwo e masirano; nobarnego.
16. Jesus Kristus
owacho ni en e yo, en a ngima. Emomiyo awacho ni chuodho motow gi remo en ok
ong’eyo gimoro.
Simeo Ok Mar Pinyni
17. An ok an mar
pinyni. An ng’at moa e polo.
18. To de abed
mar pinyni, de uyie koda nyaka nyithindu.
19. To ok uyie
wechena adier nimar an awachonu ni an e wuod dhano ma oor mondo obi opuonj wach
ma adier e pinyka.
Bolrruok Ema Idonjogo E Polo
20. Ka Wuora
idonjoe gi dhok mamuol, kendo onge wan’g maneno achoma; ooyo mano jakuo.
21. Emomiyo koro
chien’g moro nihang wach nang’o? To Ruoth mondo okechwa nimar wan joketho.
Simeo Ngima Mar Polo
22. An ok an
ngima mar pinyni, ma omiyo (dan’g) ukwaya chiemo mar pinyni.
23. To ka ukwaya
chiemo to chiemogo eeki-gi.
24. Jesus Kristus
owachonu kaka awachoni; magi e chiemo, ngeche ni ma e ringra kendo ma e remba;
chamuru ma e chiemo ma adieri ma onge miganga (kendo) ma ka ichamo to
anachieri.
Simeo En Jesus Kristus
25. An Jesus
Kristus adieri chuth, mane ochier oa kuom jok motho.
26. To awachonu;
rituru lewu mondo kik oteru kar tem. Lep en fuoni matin to omiyo dendi gi
chunyi wan’g e mach maoktho.
27. Ng’at ma ja
miriambo ok donji e dho rangajwa; e pondwa kae.
28. To ng’ama
onge wach moro to donjo maonge pingo kata achiel.
29. To gima mondo
anyisu; dala gi Simeo ok donjie kod uchafu; ler kende.
30. Kata dala gi
Alexius bende ok donjie ka ionge kod otiko, chilo onge. Gi dalagi gi Justina
udi beyo ahinya to ok donjie ma onge otiko.
31. Jesus Kristus
ok odagi wach ng’ato to mak mana niya; ritri ahinya in iwuon; rit lewi, tiendi,
lweti, wan’gi nyaka ringri ma iye eka Jesus noyie kodi.
32. Dala gi
Agatha idonjoe gi otiko, to bende ok inyal donje gi dwanyruok. Kuro idonje gi
otiko to gi chuny maler; nyaka ibed ng’ama ler to gi otiko.
Polo Nigi Wuongo
33. Polo ni gi
Wuongo morite; iluonge ni Nyasaye, to ero ahulonu kite.
34. Nyasaye en
dhano; to ka useneno Jesus Kristus en e Nyasaye achielno.
35. Kendo kik
uwuor ni Nyasaye onge e kanyakla-achiel gi dhano; en odak machiegni kod dhano
ahinya; dhano mane ochweyo kaka en.
36. Jesus Kristus
owacho ni koth machwe kod chien’g marieny mago meke te; onge gir ng’ato kata
achiel.
37. Kata mana
mudho malil tititi, ni mano mare. In dhano ionge gi moro e lweti, in nono.
38. Kane achweyi,
ne achweyi maber ka ne aheri.
39. To ne akweri
niya; yaye nyathina, kik imule chilo, kik ikawe chilo iol kuomi. Bed ka iyo
nyango e larona ka (kendo) ka isetieko oyo nyango, koseromi, to iduogi idonj
mana e odi ka iywe ayweya.
40. To ne
itamori; iseketho.
glg_Latn ibo_Latn luo_Latn swh_Latn luo_Latn luo_Latn luo_Latn luo_Latn tsn_Latn luo_Latn luo_Latn luo_Latn luo_Latn luo_Latn luo_Latn luo_Latn knc_Latn luo_Latn luo_Latn luo_Latn luo_Latn luo_Latn jav_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn lus_Latn luo_Latn luo_Latn luo_Latn luo_Latn luo_Latn luo_Latn luo_Latn nob_Latn luo_Latn luo_Latn luo_Latn luo_Latn luo_Latn quy_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn nob_Latn luo_Latn luo_Latn nya_Latn nob_Latn war_Latn luo_Latn luo_Latn luo_Latn luo_Latn est_Latn luo_Latn eng_Latn luo_Latn luo_Latn luo_Latn luo_Latn luo_Latn luo_Latn nob_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn nob_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn lua_Latn luo_Latn